Λόλαιν

Το Λόλαιν (δανικά: Lolland, προφορά στα δανικά: [ˈlɒˌlænˀ]) είναι το τέταρτο μεγαλύτερο νησί της Δανίας. Έχει έκταση 1.243 τ.χλμ. και πληθυσμό 61.563 κατοίκους (εκτίμηση 2014). Η μεγαλύτερη πόλη είναι το Νάκσκοβ με 12.866 κατοίκους (εκτίμηση 2014). Το Λόλαιν ανήκει διοικητικά στην περιοχή της Ζηλανδίας. Το Λόλαιν είναι επίσης γνωστό ως το «νησί τηγανίτα» ("pancake island"), επειδή είναι επίπεδο, η υψηλότερη κορυφή του νησιού βρίσκεται στα 25 μέτρα. Σημαντική βιομηχανία του νησιού είναι η παραγωγή ζάχαρης, και αυτό φαίνεται από τις μεγάλες εκτάσεις με ζαχαρότευτλα που υπάρχουν στο νησί. Άλλες μεγάλες πόλεις του Λόλαιν είναι το Μάριμπο (5.923 κάτοικοι), στο οποίο βρίσκεται η έδρα της Επισκοπής του Λόλαιν και Φέλστερ, το Σακσκέμπινγκ (4.539 κάτοικοι), το Σούντμπι (2.847 κάτοικοι) και το Ρέντμπι (2.092 κάτοικοι) (εκτίμηση 2014). Από 1 Ιανουαρίου του 2007 το Λόλαιν χωρίζεται σε δύο δήμους το δήμο του Λόλαιν, ο οποίος καλύπτει τα δύο τρίτα του νησιού και το δήμο Γκούλντμποργκσουντ ο οποίος καλύπτει το ανατολικό ένα τρίτο του νησιού καθώς και το νησί Φέλστερ.

Παραπομπές

Εξωτερικοί σύνδεσμοι 

 Δήμος Λόλαιν 

Νησιά της Δανίας